Charles F. Voegelin

Charles Frederick Voegelin, Charles (Carl) Frederick Voegelin, (New York, 1906-1986) Estatu Batuetako hizkuntzalari ospetsua izan zen. Batez ere amerindiar hizkuntzak aztertu zituen.

Biografia 
Gurasoka Charles eta Elizabeth Herbst-Sepilius Voegelin ziren. Stanfordko Unibertsitatean ikasi zuen eta 1932an Kaliforniako Unibertsitatea Berkeleynen irakasle gisa lanean hasi zen. Han Robert Lowie eta Alfred Louis Kroeber antropologoak ezagutu zituen. Lasten amerindiak hizkuntzen ikerketan gailendu zen; Mary Rosamund Haasekin batera gaur egun erabiltzen den hizkuntza horien sailkapena sortu zuen. 1933an shawnee artean landa-ikerketa egin zuen. 1936an Yale Unibertsitatean hizkuntzalaritza gradua eskuratu zuen.

1941 Indianako Unibertsitatean antropologia irakasle gisa aritu zen eta Erminie Wheeler-Voegelinekin ezkondu zen. 1964an hizkuntzalaritza irakaslea izen zen. 1978an Hawaiiko Unibertsitatearen irakaslea izendatu zuten. American Anthropological Associationen partaidea eta Linguistic Society of Americaren presidentea izan zen. Leonard Bloomfield, Eli Lilly,eta Morris Swadesh ikerlariekin korrespondetzia aberatsa izan zuen.

Aportazioak 
 Amerindiar hizkuntzen sailkapena.
 Hizkuntzaren ekologiaren kontzeptua sortu zuen, hizkuntzen kartografian aplikatuta.
 Amerindiar hizkuntzen eta herrien inguruko informazio asko jaso zuen: Oinbeltzak, Ojibwak, Potawatomiak...
 Lenape herriaren Walum Olam aztertu zuen, 1978an.
 Turkierari buruzko ikerketak.

Obra 
Aldizkari desberdinetan idatzi zuen, esaterako Franz Boasek sortutako International Journal of American Linguistics eta Language, the American Anthropologist. Liburu garrantzitsuak ere plazaratu zituen:
 The Shawnee Female Deity (1936)
 Tubatulabal texts (1935)
 Tubatulabal grammar (1935)
 Shawnee Stems and the Jacob P. Dunn Miami Dictionary (1938)
 Hopi stems (1957)
 Linguistics and Anthropology (1975)
 Classification and Index of the World's Languages (1977)

Erreferentziak

Ikus, gainera 
 Hizkuntzaren ekologia

Kanpo loturak 

Ameriketako Estatu Batuetako hizkuntzalariak
Newyorkarrak